sagorsarker/bangla-wikipedia huggingface dataset:
শোভা

মহালক্ষ্মী মেনন (২৩ সেপ্টেম্বর ১৯৬২ - ১ মে ১৯৮০), যিনি তার পর্দানাম শোভা নামে পরিচিত, ছিলেন একজন ভারতীয় অভিনেত্রী। তিনি মালয়ালম ও তামিল চলচ্চিত্রে অভিনয়ের জন্য সর্বাধিক পরিচিত। ১৭ বছর বয়সে তিনি তামিল চলচ্চিত্র "পাসি" (১৯৭৯)-এ অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি তিনবার কেরালা রাজ্য চলচ্চিত্র পুরস্কার অর্জন করেন: ১৯৭১ সালে শ্রেষ্ঠ শিশুশিল্পী বিভাগে, ১৯৭৭ সালে শ্রেষ্ঠ পার্শ্ব অভিনেত্রী বিভাগে এবং ১৯৭৮ সালে শ্রেষ্ঠ অভিনেত্রী বিভাগে। এছাড়া তিনি দুটি ফিল্মফেয়ার পুরস্কার দক্ষিণ লাভ করেন: শ্রেষ্ঠ অভিনেত্রী কন্নড় (১৯৭৭) ও শ্রেষ্ঠ অভিনেত্রী তামিল (১৯৭৯)। ভারতের চলচ্চিত্র শিল্পে অন্যতম প্রতিভাসম্পন্ন অভিনেত্রী হিসেবে বিবেচিত শোভার কর্মজীবনের ইতি ঘটে ১৯৮০ সালে তার অপ্রত্যাশিত আত্মহত্যার মধ্য দিয়ে।
শোভা ১৯৬২ সালের ২৩শে সেপ্টেম্বর মাদ্রাজে এক মালায়লি পরিবারে জন্মগ্রহণ করেন। তার পিতা পি. কে. মেনন এবং মাতা প্রেমা। প্রেমা ১৯৫০-এর দশকে মালয়ালম চলচ্চিত্রে অভিনয় করতেন।
শোভা তামিল চলচ্চিত্রে শিশুশিল্পী হিসেবে তার অভিনয় জীবন শুরু করেন। জে. পি. চন্দ্রবাবু পরিচালিত "ঠাট্টুঙ্গাল ঠিরাক্কাপ্পাডুম" (১৯৬৬) চলচ্চিত্রে শিশুশিল্পী হিসেবে তার অভিষেক হয়। এই ছবিতে তার পর্দানাম ছিল বেবি মহালক্ষ্মী, এতে তিনি আর. এস. মনোহর, কে. আর. বিজয়, ও চন্দ্রবাবুর সাথে অভিনয় করেন। পরের বছর পি. ভেনুর "উদ্যোগাস্থ" চলচ্চিত্রে দিয়ে তার মালয়ালম চলচ্চিত্রে অভিষেক ঘট, এতে তিনি বেবি শোভা নামে অভিনয় করেন। মালয়ালম চলচ্চিত্রের প্রথম একাধিক তারকা সমৃদ্ধ চলচ্চিত্র হিসেবে খ্যাত এই ছবিতে সে সময়ের মালয়ালম চলচ্চিত্রের শীর্ষ পাঁচ অভিনয়শিল্পী সত্যন, প্রেম নাজির, কে. পি. উমার, শারদা, ও শীলা অভিনয় করেন। চলচ্চিত্রটি হিট হয় এবং শোভা শিশুশিল্পী হিসেবে দক্ষিণ ভারতীয় চলচ্চিত্রে খ্যাতি অর্জন করেন। ১৯৭১ সালে তিনি "যোগম্মুল্লাভাল" ও "আভাল আল্পম ভাইকিপ্পোয়ি" চলচ্চিত্রে অভিনয় করে শ্রেষ্ঠ শিশুশিল্পী বিভাগে কেরালা রাজ্য চলচ্চিত্র পুরস্কার অর্জন করেন।
১৯৭৭ সালে তিনি "ওর্মাকাল মারিক্কুমো" চলচ্চিত্রে অভিনয়ের জন্য শ্রেষ্ঠ দ্বিতীয় অভিনেত্রী বিভাগে কেরালা রাজ্য চলচ্চিত্র পুরস্কার অর্জন করেন। পরের বছর শোভা বলচন্দ্র মেননের "উত্রড়া রাত্রি" চলচ্চিত্রে নায়িকা চরিত্রে আত্মপ্রকাশ করেন। একই বছর তিনি "বন্ধনম" ও "এন্তে নীলাকাশম" চলচ্চিত্রে অভিনয় করে কেরালা রাজ্য চলচ্চিত্র পুরস্কার অর্জন করেন। এছাড়া তিনি কন্নড় ভাষার "অপরিচিতা" (১৯৭৮) চলচ্চিত্রে অভিনয় করে শ্রেষ্ঠ অভিনেত্রী বিভাগে ফিল্মফেয়ার পুরস্কার দক্ষিণ অর্জন করেন। শোভা তামিল চলচ্চিত্র পাসি (১৯৭৯)-এ অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন ও শ্রেষ্ঠ অভিনেত্রী (তামিল) বিভাগে ফিল্মফেয়ার পুরস্কার দক্ষিণ লাভ করেন।
শোভা ১৯৭৮ সালে পরিচালক বালু মহেন্দ্রের সাথে বিবাহ বন্ধনে আবদ্ধ হন। শোভা ১৯৮০ সালের ১লা মে ১৭ বছর বয়সে আত্মহত্যা করেন। ১৯৮৩ সালে মালয়ালম চলচ্চিত্র "লেখায়ুদে মরনম ওরু ফ্ল্যাশব্যাক" চলচ্চিত্রে তার জীবন ও বালু মহেন্দ্রের সাথে তার সম্পর্ক চিত্রায়িত হয়েছে।
সহিফা বানু

হাজী সহিফা বিবি বা হাজী বিবি (১৮৫৪-১৯১২) সিলেট জেলার প্রথম মহিলা কবি। তিনি একাধিক গ্রন্থ রচনা করেছেন। প্রাকযুগের মুসলিম নারী গীতিকার হিসেবেও তিনি পরিচিত ছিলেন। 
হাজী সহিফা বিবি বেগম রোকেয়ার জন্মের আনুমানিক প্রায় দুই যুগ আগে ১৮৫১ সালে সিলেট শহরের কুয়ারপারে অবস্থিত আধ্যাত্মিক মহিমান্ডিত এবং অতি প্রাচীনতম তার নানার বাড়িতে জন্মগ্রহণ করেন। পিতা ছিলেন সিলেটের বিশ্বনাথ থানার রামপাশার জমিদার দেওয়ান আলী রাজা এবং মাতা বালাগঞ্জ থানার সুলতানপুর নিবাসী নূরজাহান বিবি। সহিফা বিবি ছিলেন হাছন রাজার বৈমাত্রেয় বোন। তার স্বামী হাজী মোজাফফর চৌধুরী। দাম্পত্য জীবনে নিঃসন্তান ছিলেন। তার সময়ে কঠোর পর্দাপ্রথার কারণে মুসলিম মহিলারা বোরখা পরতেন। কিন্তু তিনি বোরখা পরতেন না, তবে ইসলামী পোশাক পরিধান করতেন যা ছিল শালীনতার ও আধুনিকতার পরিচায়ক। তিনি উচ্চ বিত্ত নারীদের মতো মাথায় টুপি পরতেন এবং নিজস্ব ঘোড়ার গাড়িতে চলাচল করতেন।
সহিফা বানু সঙ্গীতে পারদর্শী ছিলেন। কবি সহিফা বানুর কোন প্রাতিষ্ঠানিক শিক্ষা না থাকলেও নিজের আগ্রহ ও চেষ্টায় তিনি বিভিন্ন ভাষা শিখেছিলেন। তিনি ঘরে বসে উর্দু, ফার্সী, হিন্দি, নাগরী, বাংলা ও ইংরেজি ভাষা চর্চা করতেন। গভর্নিস পি. ব্যানার্জীর কাছে পারিবারিক পরিবেশে সহিফা শিক্ষা লাভ করে। নারীদের শিক্ষার জন্য তার কবিতা ও গানে নারীদের জীবনের অনেক অবহেলিত ও সামাজিক চিত্র ফুটে উঠেছে। তিনি একজন বিচক্ষণ মহিলা ছিলেন। তাই তার পরামর্শ নেওয়ার জন্য সেই সময়কার সিলেটের জেলা প্রশাসক ও পুলিশ সুপার তাকে প্রায়ই আমন্ত্রণ জানাতেন এবং সে দেশের আইন-শৃঙ্খলা পরিস্থিতি এবং দেশের সার্বিক উন্নয়নের বিষয় নিয়ে তার সাথে পরামর্শ করতেন।
সহিফা বিবির ৩ খানা গ্রন্থের সন্ধান পাওয়া যায় -
ছহিফা সঙ্গীত ১৯০৭ খ্রিষ্টাব্দে সিলেট থেকে আব্দুল জব্বার কর্তৃক প্রকাশিত হয়। এটি একটি সঙ্গীত গ্রন্থ। এতে ৪৮টি গান স্থান পেয়েছে। তাঁর গ্রন্থে হিন্দু-বৌদ্ধ-মুসলিম সকল সম্প্রদায়ের ধর্মীয় ভাবের প্রভাব লক্ষ্য করা যায়। মরমী কবিদের কোন নির্দিষ্ট ধর্ম নেই। সহিফা বিবির কাব্যে তা’ লক্ষণীয়। এ গ্রন্থের প্রথমে তিনি সরস্বতী বন্দনা করেছেন। পরবর্তী সঙ্গীতটি আবার কাওয়ালী। তাঁর এই গ্রন্থে সুফীতত্ত্ব ও বৈষ্ণব পদাবলীর প্রভাবও লক্ষণীয়। তিনি উর্দু, হিন্দী ও বাংলা ভাষায় সমান পারদর্শী ছিলেন। একমাত্র সহিফা সঙ্গীত বাদে তাঁর অন্য দুটি গ্রন্থের সন্ধান পাওয়া যায়না। তিনি ছিলেন স্বশিক্ষিত এবং নারীদের শিক্ষার জন্য তাঁর কবিতা ও গানে নারীদের জীবনের অনেক অবহেলিত ও সামাজিক চিত্র ফুটে উঠেছে। যে কালে মেয়েরা কাব্য রচনার কথা দুরে থাক তাদের লেখপড়ার সুযোগ ছিলনা, সে সময়ে নারী জাগরণে সহিফা বিবির এমন সাহিত্য রচনা কৃতিত্বের দাবী রাখে। তাঁর কবিতা ও বহু গানে সে কালের সমাজের সামাজিক বৈষম্য ও নানা অসংগতির চিত্র ফুটে উঠেছে। সমাজের উদ্দেশ্যে তিনি ব্যঙ্গ করে লিখেছেন -
ধনে জনে ভাল যারা
মিথ্যা হইলে জয়ী তারা,
দু:খিত এতিম বিধবারা।
চোরা যারা ভাল তারা
চোরা ধনে বুক তার পুরা।
টাকায় বলে যা’ না
ধরা কি বুঝিবে বেচারীরা।
সহিফা ভাবিয়া বলে সারা
তেলেঙ্গী বিষম চোরা।
নারী জাগরণে সহিফা বিবির রচনার সুর মাধুরী সহজভাবে মনকে ছুঁয়ে যায়। 
সাতবার হজ্ব পালন করেছেন তাই সবাই তাকে ‘হাজী বিবি’ বলে সম্বোধন করতো এবং এ কারণেই তার বাড়ির নামকরণ হয় ‘হাজী বিবি হাউস।’ সিলেট অঞ্চলে সহিফা বানুই প্রথম মুসলিম মহিলা কবি। 
সহিফা বিবি ১৯২৬ সালে মৃত্যুবরণ করেন।
বাংলা ভাষা আন্দোলনে নারী
তশি চোজম

তশি চোজম হচ্ছেন একজন ভুটানি আইনজীবী এবং বিচারক যিনি ২০১২ সালে দেশের উচ্চ আদালতে নিযুক্ত প্রথম নারী।
২০০৫-২০০৬ পর্যন্ত চোজম ওয়াশিংটন, ডি.সি.র ওয়াশিংটন আইন কলেজ, আমেরিকান বিশ্ববিদ্যালয়-এ হবার্ট হামফ্রের সহকর্মী ছিলেন। তিনি অধ্যাপক স্টিফেন ওয়ার্মেলের অধীনে থেকে কিশোর আদালত ব্যবস্থা এবং নারী বিষয়ে অধ্যয়ন করেন।
চোজম কুইন্সল্যান্ড ইউনিভার্সিটি অব টেকনোলজি, অস্ট্রেলিয়া (২০১০) থেকে আইনে মাস্টার্স করেছেন, এবং ২০১৩ সালে বিশ্ববিদ্যালয়ের বিশেষ উৎকর্ষ পুরস্কার পান।
প্রথম মহিলা হিসেবে, চোজম বিভিন্ন জেলা আদালতের বিচারক হিসেবে কাজ করেছেন। তিনি উচ্চ আদালতের দায়িত্ব পালন করেন এবং রয়েল জুডিশিয়াল সার্ভিস কাউন্সিলের চেয়ারপারসন হিসাবেও দায়িত্ব পালন করেন। তিনি নারী বিষয় এবং কিশোর-কিশোরীর ক্ষেত্রে বিশেষ আগ্রহ দেখান এবং ভুটানে একটি পৃথক কিশোর আদালত প্রতিষ্ঠার জন্য কাজ করেছেন।
৩রা আগস্ট ২০১২ সালে চোজমকে উচ্চ আদালতে দশ বছরের মেয়াদে নিযুক্ত করা হয় এবং ১২ই সেপ্টেম্বর অফিসে বসেন এবং গোপনীয়তা শপথ নেন। তিনি আদালতের প্রথম ও একমাত্র মহিলা বিচারক। তিনি আদালতের সর্বকনিষ্ঠ সদস্যও।
২০১৩ এবং ২০১৫ সালে চোজম ড্রূক গ্যালাপ (ড্রাগন রাজা) জিগমে খেসার নামগিয়েল ওয়াংচুক থেকে রয়েল সিভিল সার্ভিস পুরস্কার পান।
চোজম বিবাহিত এবং তার দুইজন সন্তান রয়েছে।
রুহসার পেকান

রুহসার পেকান (জন্ম ১৯৫৮) হচ্ছেন একজন বৈদ্যুতিক প্রকৌশলী যিনি ২০১৮ সালে তুরস্কের বাণিজ্য মন্ত্রী নিযুক্ত হন।
রুহসার পেকান ১৯৫৮ সালে তুরস্কের মানিসাতে জন্মগ্রহণ করেন। তিনি ইস্তাম্বুল কারিগরী বিশ্ববিদ্যালয়-এ বৈদ্যুতিক প্রকৌশলের উপর পড়ালেখা করেছেন। তার স্নাতক ডিগ্রি লাভের পর, তিনি একই অনুষদ থেকে মাস্টার্স ডিগ্রি অর্জন করেছেন।
তিনি বিবাহিত এবং তাদের দুই সন্তান রয়েছে।
পেকান তার পেশাগত কর্মজীবন শুরু করেন তুর্কী সিনাই কলকিনমা ব্যাংকাসি উন্নয়ন ও বিনিয়োগ ব্যাংকে যোগদানের মাধ্যমে। বেশ কয়েকটি কোম্পানির বিভিন্ন পদে কাজ করার পর তিনি নির্বাহী বোর্ডের সদস্য হন। ২০০৫ সালে, তিনি একটি প্রকৌশল কোম্পানি সহ-প্রতিষ্ঠা করেছিলেন, যেটি পানীয় জল, সেচ, পেট্রোলিয়াম এবং প্রাকৃতিক গ্যাসের পাইপলাইন সরবরাহ করে। তিনি এই কোম্পানির ব্যবস্থাপনা পরিচালক ছিলেন।
তিনি তিনবার তুরস্কের বৈদেশিক অর্থনৈতিক সম্পর্ক কর্পোরেশনের তুরস্ক-সিরিয়া ব্যবসায়িক পরিষদের চেয়ারপারসন ছিলেন। (, DEİK) তিনি তুরস্ক-জর্দান ব্যবসায় কাউন্সিলের চেয়ারপারসন হিসেবে দায়িত্ব পালন করেন, এবং একই কর্পোরেশনের তুরস্ক-ইরাক এবং তুরস্ক-লিবিয়ার ব্যবসায়িক পরিষদের নির্বাহী বোর্ডের সদস্য হিসাবে। তিনি ইউনিয়ন অফ চেম্বার্স এন্ড কমোডিটি এক্সচেঞ্জেস অফ তুর্কি (টিওবিবি) এর নারী উদ্যোক্তাদের কমিটির ডেপুটি চেয়ারপার্সন হিসাবে দায়িত্ব পালন করেন, এবং ইস্তাম্বুল চেম্বার অফ কমার্স-এ নারী উদ্যোক্তাদের কমিটির সদস্য হিসাবে (আইটিও) পাশাপাশি কিছু অন্যান্য ব্যবসা প্রতিষ্ঠানেরও।
পেকান "আইডব্লিউইসি ২০১০ পুরস্কার" এর পান, এবং তাকে "আইডব্লিউইসি-র বৈশ্বিক দূত" হিসাবে নামাঙ্কিত করা হয়।
৯ই জুলাই, ২০১৮-এ, নতুন নির্বাচিত তুরস্কের রাষ্ট্রপতি রেজেপ তাইয়িপ এরদোয়ান তুরস্কের রাজনৈতিক ব্যবস্থার নতুন মন্ত্রিসভা ঘোষণা করেন। রুহসার পেকান বাণিজ্য মন্ত্রী নিযুক্ত হন।
পত্রলেখা পাল

পত্রলেখা মিশ্রা পাল (জন্ম ২০ ফেব্রুয়ারি ১৯৯০) হলেন একজন ভারতীয় চলচ্চিত্র অভিনেত্রী। তার বাবা ছিলেন একজন চার্টার্ড অ্যাকাউন্ট্যান্ট এবং মা ছিলেন গৃহিণী। তার বাবা তাকে চার্টার্ড অ্যাকাউন্ট্যান্ট বানাতে চাইলেও তিনি অভিনয় জগতে উৎসাহী ছিলেন। ২০১৪ সালে মুক্তিপ্রাপ্ত হিন্দি চলচ্চিত্র "সিটিলাইটস" এ রাজকুমার রাওয়ের বিপরীতে অভিনয়ের মাধ্যমে তার বড় পর্দায় অভিষেক ঘটে।
পত্রলেখা মেঘালয়ের শিলংয়ে জন্মগ্রহণ করেছিলেন। তার বাবা ছিলেন একজন চার্টার্ড অ্যাকাউন্টেন্ট ও মা ছিলেন একজন গৃহিণী। তার পর্ণলেখা মিশ্রা পাল ও অগ্নীশ পাল নামে দুই ভাইবোন আছে।
পত্রলেখা পড়েছেন অসম ভ্যালি স্কুলে। স্নাতক ডিগ্রি লাভ করেছেন বেঙ্গালুরুর বিশপ কটন গার্লস স্কুল থেকে। এইচ. আর. কলেজ অব কমার্স অ্যান্ড ইকোনোমিকসে পড়াকালীন সময়ে তিনি ব্ল্যাকবেরি, টাটা ডোকোমোর বিজ্ঞাপনচিত্রে অভিনয় করেছিলেন।
পত্রলেখা রাজকুমার রাওয়ের বিপরীতে "সিটিলাইটস" (২০১৪) চলচ্চিত্রে অভিনয়ের মাধ্যমে বড়পর্দায় পা রাখেন। চলচ্চিত্রটি স্বল্প বাজেটে নির্মিত হলেও ব্যবসায়িক সাফল্য অর্জন করে। ২০১৬ সালে তিনি বিশেষ ফিল্মসের ব্যানারে নির্মিত "লাভ গেমস" চলচ্চিত্রে অভিনয় করেন। ২০১৭ সালে অল্ট বালাজিতে তার অভিনীত ওয়েব সিরিজ "বোস:ডেড/অ্যালাইভ" মুক্তি পায়।
২০১৮ সালে অভয় দেওলের বিপরীতে "নানু কি জানু" চলচ্চিত্রে অভিনয় করেন। ২০১৯ সালে জি৫ এ তার অভিনীত ওয়েব সিরিজ "বদনাম গালি" মুক্তি পায়।
তিনি ১৫ নভেম্বর ২০২১ সালে বলিউডি অভিনেতা রাজকুমার রাওকে বিয়ে করেন...
ম্যালিন লিভেনস্টাড

ইভা ম্যালিন সোফিয়া লিভেনস্টাড (জন্ম: ১৩ সেপ্টেম্বর, ১৯৮৮) একজন সুইডিশ ফুটবল খেলোয়াড়। তিনি সুইডেন জাতীয় মহিলা দলে ডিফেন্ডার হিসেবে খেলতেন। বর্তমানে তিনি তার প্রাক্তন দল এফসি রোজেনগার্ডের প্রধান কোচ হিসেবে দায়িত্ব পালন করছেন। তিনি ড্যামলসেনস্কান-এর সবচেয়ে কমবয়সী প্রধান কোচ।
২০১৩ সালের নভেম্বরে চ্যাম্পিয়নস মালমো লিভেনস্টাডকে এআইকে এর কাছে ২০১৪ সালের মৌসুমের প্রথমার্ধের জন্য ধারে খেলতে পাঠায়।
২০১৪ সালে লিভেনস্টাড খেলা থেকে অবসর নেন, তবে নভেম্বর ২০১৬ সালে এফসি রোজেনগার্ডের সহকারী কোচ পদে অধিষ্ঠিত হন। লিভেনস্টাড তার পূর্ববর্তী ক্লাব এলডিবি এফসি মালমোর অধিনায়ক ছিলেন এবং ক্লাবটির হয়ে তিনটি লিগ শিরোপা জিতেছিলেন। ২০১৭ সালের সেপ্টেম্বরে এফসি রোজেনগার্ডের প্রধান কোচ জ্যাক মাজগার্ড জেনসেনের চুক্তির মেয়াদ শেষ হলে ২০১৭ সাল মৌসুমের পরবর্ সময়ের জন লিভেনস্টাডকে প্রধান কোচ হিসাবে নিয়োগ দেয়া হয়।
২০০৮ সালের ফেব্রুয়ারিতে সুইডেন জাতীয় মহিলা দলের হয়ে আন্তর্জাতিক ফুটবলে তার অভিষেক ঘটে। অভিষেক ম্যাচে তার দল নরওয়ের বিরুদ্ধে ২-০ গোলে জিতেছিলেন। ২০১২ সালের লন্ডন অলিম্পিকের জন্য সুইডেন দলে লিভেনস্টাডকে অন্তর্ভুক্ত করা হয়।
অবসর গ্রহণের পর এটি জানানো হয়েছিল যে লিভেনস্টাড তার সঙ্গী এবং প্রাক্তন সহপাঠী ক্যারোলিন সেগারের সাথে ফ্রান্সে বসবাস করেছিলেন।
ইশা সিং

ইশা সিং (জন্ম ২৪ ডিসেম্বর ১৯৯৮) হলেন একজন ভারতীয় টিভি অভিনেত্রী। তিনি "ইশক কা রাং সাফেদ" ধারাবাহিকে ধানী, "এক থা রাজা এক থি রানী" ধারাবাহিকে রানী এবং "ইশক সুবহান আল্লাহ" ধারাবাহিকে জারা চরিত্রে অভিনয়ের জন্য পরিচিত।
এইশা সিং ১৯৯৮ সালে ২০ ফেব্রুয়ারি ভারতের মধ্যপ্রদেশের ভোপালে জন্মগ্রহণ করেন। তিনি পড়েছে ভোপালের শ্রী ভাবানস ভারতী পাবলিক স্কুলে।
২০১৫ সালে কালার্স টিভির "ইশক দা রং সফেদ" ধারাবাহিকে ধানী চরিত্রে অভিনয়ের মাধ্যমে তার ছোট পর্দায় অভিষেক ঘটে। ২০১৬ সালে তিনি জি টিভির ধারাবাহিক "এক থা রাজা এক থি রানী" তে রানী চরিত্রে অভিনয় করেন। ২০১৮ সাল থেকে তিনি জি টিভির ধারাবাহিক "ইশক সুবহান আল্লাহ" তে জারা ইরফান সিদ্দিকি/জারা কবির আহমেদ চরিত্রে অভিনয় করছেন।
জেহরা আলপাগো

জেহরা ওনে আলপাগো (জন্ম ১৯৪৭) হচ্ছেন একজজন তুর্কি মহিলা আইনজ্ঞ, রাজনীতিবিদ, সাবেক সরকার মন্ত্রী এবং একাডেমিক।
জেহরা ওনে আলপাগো ১৯৪৭ সালে কারাদেনিজ ইরেগলি, জংউলদক প্রদেশ, তুরস্ক-এ জন্মগ্রহণ করেন। তিনি ১৯৬৯ সালে আঙ্কারা বিশ্ববিদ্যালয়, ল স্কুল থেকে স্নাতক হন।
রাজনীতি ছেড়ে চলে যাওয়ার পর, তিনি একজন আইনজীবী হিসেবে কাজ করেন এবং ইয়াদাইটেপ বিশ্ববিদ্যালয়ের একাডেমিক হিসাবে কাজ করেন। ২০১০ সালের শেষের দিকে, আলপাগো ইস্তানবুল বারের প্রতিনিধি হিসাবে তুর্কি বার অ্যাসোসিয়েশনের ইউনিয়ন নির্বাচিত হন।
তিনি চিকিৎসক ইলদিরিম আলপাগোকে বিয়ে করেন। তিনি দুই সন্তানের জননী।
আলপাগো ১৯৮৩ সালে প্রতিষ্ঠিত সোশ্যাল ডেমোক্রেটিক পপুলিস্ট পার্টির (এসএইচপি) মাধ্যমে রাজনীতিতে প্রবেশ করেন এবং দলের জেলা শাখার প্রথম নারী চেয়ারম্যান হিসেবে দুই বার দায়িত্ব পালন করেন। পরে তিনি কেন্দ্রীয় নির্বাহী বোর্ডের সদস্য এবং এসএইচপি এর ভাইস চেয়ারপার্সন হন।
আলপাগোকে ২৭ জুলাই, ১৯৯৪-এ তুর্কান আকিউল এর স্থলে "নারী, পরিবার ও সামাজিক নীতিমালা" বিষয়ক প্রতিমন্ত্রী নিয়োগ করা হয়, যদিও তিনি সংসদের সদস্য ছিলেন নাহ। তিনি তুরস্কের ৫০ তম সরকারের প্রধানমন্ত্রী তানসু চিলেনের নেতৃত্বে এই পদে দায়িত্ব পালন করেন। মার্চ ২৭, ১৯৯৫-এ, তিনি রিপাবলিকান পিপলস পার্টির (সিএইচপি) এর আইসিল বায়কালকে তার পদটি ছেড়ে দেন যখন সোশ্যাল ডেমোক্রেটিক পপুলিস্ট পার্টি রিপাবলিকান পিপলস পার্টির সাথে একত্রিত হয়ে যায়।
সেলমা এলিয়ে কাভাফ

সেলমা এলিয়ে কাভাফ (জন্ম ১ জুলাই ১৯৬৩) হচ্ছেন তুরস্কের একজন রাজনীতিবিদ। তিনি মহিলা ও পারিবার বিষয়ক প্রাক্তন প্রতিমন্ত্রী, এবং ক্ষমতাসীন ন্যায়বিচার ও উন্নয়ন দলের (একেএফ) ডেনিজলি নির্বাচনী এলাকার সংসদ সদস্য (একেপি)।
কাভাফ আঙ্কারা বিশ্ববিদ্যালয় এর ভাষা, ইতিহাস এবং ভূগোল অনুষদের টার্কোলজি বিভাগ থেকে স্নাতক করেছেন।
তিনি সাত বছর ধরে উভয় সরকারি ও বেসরকারি স্কুলে শিক্ষকতা করেছেন।
ন্যায়বিচার ও উন্নয়ন দল (একেএফ) প্রতিষ্ঠার পর কভাফ ২০০২ সালে রাজনীতিতে যোগদান করেন।
নির্বাচনের পরে, কাভাফকে ন্যায়বিচার ও উন্নয়ন দলের নারী শাখার প্রতিষ্ঠাতা জেনারেল প্রেসিডেন্সি পদে উন্নীত করা হয়। এটি সাংগঠনিক অর্থে একটি তুর্কি রাজনৈতিক দলের প্রথম মহিলা সংগঠন।
২০০৭-এর নির্বাচনে, কাভাফ সংসদ সদস্য নির্বাচিত হন। তিনি ডেনিজলি থেকে নির্বাচিত প্রথম মহিলা সাংসদ। ১ মে ২০০৯-এ, তিনি এরদোগানের দ্বিতীয় মন্ত্রিসভায় নারী ও পরিবার বিষয়ক প্রতিমন্ত্রী হিসেবে নিযুক্ত হন। তিনি বলেছেন যে তিনি সমকামীতার বিরোধিতা করেন, নিজের ভাষায়: "আমি বিশ্বাস করি সমকামীতা একটি জৈবিক ব্যাধি, একটি রোগ। এটির চিকিৎসা করা প্রয়োজন।" তার মন্তব্যের জেরে বিতর্ক ছড়িয়ে পড়ে এবং তুরস্কের বিরোধী-সমকামী কর্মীরা এর প্রতিবাদ করে।
আ খ ম হাসান

আবু খায়ের মোহাম্মদ হাসান, যিনি পর্দায় আ খ ম হাসান কিংবা হাসান নামে অধিক পরিচিত (জন্ম: ৩১ মার্চ ১৯৭৪) একজন বাংলাদেশী টেলিভিশন অভিনেতা। তিনি হাস্যরসাত্মক চরিত্রে অভিনয়ের জন্য বেশি জনপ্রিয় হলেও তাকে গম্ভীর চরিত্রেও দেখা যায়। সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে তিনি প্রথম জনপ্রিয়তা অর্জন করে। তিনি "এ জার্নি বাই পলিটিক্স" (২০১১) নাটকে অভিনয়ের জন্য শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কারের মনোনয়ন লাভ করেন।
১৯৭৪ সালে আ খ ম হাসান জন্মগ্রহণ করেন নারায়ণগঞ্জ জেলায়। তিনি নারায়ণগঞ্জের আদর্শ স্কুলে পড়ালেখা করেন। এরপর নারায়ণগঞ্জের তোলারাম কলেজে পড়েন। বাংলাদেশের জাতীয় বিশ্ববিদ্যালয়ের একটি শাখা কলেজ থেকে তিনি তার গ্র্যাজুয়েশন সম্পূর্ণ করেন। তিনি ছোটবেলা থেকেই অভিনয়ের প্রতি আকৃষ্ট হয়ে পড়েন। পরবর্তীতে যার ফল স্বরূপ বিনোদনপাড়ায় তিনি তার নাম লেখান।
হাসান ছোটবেলা থেকে অভিনয়ের প্রতি দুর্বল হয়ে পড়েন এবং পরবর্তীতে জীবনে তিনি অভিনয় জীবনে নিজেকে প্রতিষ্ঠিত করেন। ২০০৮ তিনি ডাক্তার বাড়ি চলচ্চিত্রে অভিনয় করেন। তিনি একের পর এক নাটকে অভিনয় করতে থাকেন। তবে সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে সকলের কাছে জনপ্রিয় হয়ে উঠেন।
২০১৯ সালে তিনি মাসুদ করিম সুজনের "কিস্তি কাদের" ও "ডেঙ্গু নাসের" টেলিভিশন ধারাবাহিকে অভিনয় করেন। তিনি "বাপ বেটা ৪২০" ওয়েব নাটকে প্রথমবারের মত যমজ চরিত্রে অভিনয় করেন। নয়ন মিলটন পরিচালিত নাটকটি সৃষ্টি মাল্টিমিডিয়ার ইউটিউব চ্যানেলে নাটকটি মুক্তি পায়। এই বছর ঈদুল আযহায় তার অভিনীত ৩০টি টেলিভিশন নাটক ও মিনি ধারাবাহিক বিভিন্ন চ্যানেলে প্রচারিত হয়।
আয়সেনুর ইসলাম

আয়সেনুর ইসলাম (জন্ম Külahlıoğlu; জন্ম ১৬ জানুয়ারি ১৯৫৮) হচ্ছেন একজন তুর্কি রাজনীতিবিদ ও বিশ্ববিদ্যালয়ের প্রভাষক। ২৫ ডিসেম্বর, ২০১৩-এ,তিনি রেজেপ তাইয়িপ এরদোয়ানের তৃতীয় মন্ত্রীসভায় পরিবার ও সামাজিক নীতিমালা মন্ত্রী নিযুক্ত হন এবং ২৮ই আগস্ট ২০১৫ পর্যন্ত দায়িত্ব পালন করেন।
তিনি উসকুদার, ইস্তানবুল, ১৬ জানুয়ারী ১৯৫৮-এ মেহমেত ইসলাম ও তার স্ত্রী কাহাইডের ঘরে জন্মগ্রহণ করেন। তিনি আঙ্কারা বিশ্ববিদ্যালয় -এ তুর্কি সাহিত্যে অধ্যয়ন করেন এবং একই বিশ্ববিদ্যালয়ে মাস্টার্স ডিগ্রী অর্জন করেন। তিনি গাজী বিশ্ববিদ্যালয় থেকে পিএইচডি লাভ করেন।
২০০৫-এ, তিনি একজজন সহযোগী অধ্যাপক হয়ে ওঠেন। তিনি আঙ্কারা বিশ্ববিদ্যালয়, কিরিকলালে বিশ্ববিদ্যালয়, এবং বাশকেন্ট বিশ্ববিদ্যালয়-এ একজন লেকচারার হিসেবে দায়িত্ব পালন করেছেন। তিনি দশটি বই এবং প্রায় চল্লিশটি প্রকাশনা লিখেছেন।
ন্যায়বিচার দলের (এপি) ডেপুটি নাদির লতিফ ইসলাম তার শ্বশুর। তার স্বামী বাদাদির ইসলাম একজন চিকিৎসক, যিনি ত্রাণ প্রতিষ্ঠানের মধ্যে স্বেচ্ছাসেবক হিসেবে কাজ করেন।
তার একটি সন্তান রয়েছে।
তিনি ক্ষমতাসীন ন্যায়বিচার ও উন্নয়ন দল (একেএফ) এর মাধ্যমে রাজনীতিতে প্রবেশ করেন, এবং ২০১১-এর সাধারণ নির্বাচনে সাকারইয়া প্রদেশ থেকে তুরস্কের গ্র্যান্ড জাতীয় পরিষদে এমপি হিসেবে নির্বাচিত হন।
২০১৩ সালের তুরস্কের দুর্নীতি কেলেঙ্কারির ঘটনার পর ২৬ ডিসেম্বর ২০১৩-এ, তিনি রেজেপ তাইয়িপ এরদোয়ানের মন্ত্রীসভার রদবদলে ফাতমা সাহিন এর স্থলে নিযুক্ত হন পরিবার ও সামাজিক নীতিমালা মন্ত্রী হিসেবে।
এটি রিপোর্ট করা হয়েছিল যে রাষ্ট্রপতি আবদুল্লাহ গুল মন্ত্রিসভায় তার প্রবেশের ক্ষেত্রে ভূমিকা পালন করেন। সরকারি দপ্তরে দায়িত্ব পালনের সময়কালে, তিনি রাষ্ট্রপতির মহাসচিব মোস্তফা আইসেনের সঙ্গে কাজ করেছেন।
আন্দ্রি রোজিয়ের

আন্দ্রি রোজিয়ের হলেন একজন ফরাসি রন্ধনশিল্পী যিনি প্রথম নারী হিসেবে ফরাসি শ্রম মন্ত্রণালয় থেকে রন্ধনশিল্পে অবদানের জন্য মেইলেউর অভ্রিয়ের ডি ফ্রান্স লাভ করেছেন। এছাড়াও, তিনি ২০০৯ সালে মিশলাঁ তারকা লাভ করেন।
আন্দ্রি রোজিয়ের ফ্রান্সের পিরেনিস-অতলান্তিকসের ব্যায়নেতে ১৯৭৮ সালের ২০ নভেম্বর জন্মগ্রহণ করেন। তিনি ছোটবেলা থেকে রান্নায় আগ্রহী ছিলেন এবং ১৯৯৪ সালে বিয়ারিতজে রন্ধন বিষয়ে প্রশিক্ষণ লাভ করেন। প্রশিক্ষণ লাভের পর বিয়ারিতজের 'ভিলা ইউজিনি' রেস্তোরাঁতে সহকারী রন্ধনশিল্পী হিসেবে কর্মজীবন শুরু করেন। তিনি ২০০০ সালে মোনাকোর পঞ্চদশ লুইস রেস্তোরাঁয় যোগ। এরপর ২০০১ সালে তিনি ফ্রান্সের 'লা শেভ্রে ডি'অর' রেস্তোরাঁয় কর্মরত ছিলেন। ২০০৪ সাল থেকে ২০০৮ সাল পর্যন্ত তিনি কর্মরত ছিলেন ফ্রান্সের "ল'হিপোক্যাম্পে' রেস্তোরাঁয়।
২০০৭ সালে ২৮ বছর বয়সে আন্দ্রি রোজিয়ের প্রথম নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স লাভ করেন।
২০০৮ সালে তিনি 'লে রোজিয়েরস' নামে নিজস্ব রেস্তোরাঁ প্রতিষ্ঠা করেন। তিনি এবং তার স্বামী সেখানে একসাথে কাজ করেন। ২০০৯ সালে তিনি মিশলাঁ তারকা লাভ করেন।
নন্দকুমার রেলওয়ে স্টেশন

নন্দকুমার রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি নন্দকুমার এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০০ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৩ কি.মি. দূরে স্টেশনটি অবস্থিত।
নন্দকুমার রেলওয়ে স্টেশনটি পশ্চিমবঙ্গের হলদিয়া মেছেদা রোড, নন্দকুমার তে অবস্থিত। স্টেশন কোড হল (এনডিকেআর)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি তমলুক, লবণ সত্যাগ্রহ স্মারক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়
ফিফা মহিলা ক্লাব বিশ্বকাপ

ফিফা মহিলা ক্লাব বিশ্বকাপ,মহিলা ফুটবল অ্যাসোসিয়েশন কতৃর্ক প্রস্তাবিত, ফিফার আয়োজিত টুর্নামেন্ট। এটি এখনো প্রস্তাবিত মডেল। 
টুর্নামেন্ট এর ফরম্যাট এখনো ঘোষণা করা হয়নি। পুরুষদের ক্লাব বিশ্বকাপ ৭টি টিমে হয়ে থাকে।
আন্তজার্তিক মহিলা ক্লাব চ্যাম্পিয়নশিপ ,মহিলা চ্যাম্পিয়ন ক্লাব কতৃর্ক আয়োজিত প্রথম বার্ষিক টুর্নামেন্ট।  এটি জাপান ফুটবল অ্যাসোসিয়েশন কর্তক আয়োজিত। 
২০১৩ সালে ফিফা কার্যকরী কমিটির কাছে প্রস্তাব আছে ফিফা মহিলা ক্লাব বিশ্বকাপ শুরু করারা জন্য। ২০১৫স্লে মহিলা ফুটবল সংস্থা পুনরায় প্রস্থাব দিয়ে থাকে, ফিফা মহিলা ক্লাব বিশ্বকাপ শুরু করার জন্য.
২০১৫ সালেব আগস্টে এটি শিউর হয় যে, ফিফা ক্লাব বিশ্বকাপ এর পরিকল্পনা অগ্রসর হচ্ছে।
২০১৭ সালে মহিলা ফুটবল অ্যাসোসিয়েশন এর প্রধান সারই বেরিমান মহিলা ক্লাব বিশ্বকাপ নিয়ে বলেন' আমারা কীভাবে এটি ঘোষণা করব,কখন এটি ঘোষণা করব এবং সকল দেশকে অন্তপকরা।
ওথেলো সিনড্রোম

ওথেলো সিনড্রোম () এক ধরনের মনোরোগ যা মনোবিদ্যায় "প্যাথলজিক্যাল জেলাসি" বা "ডিলুশনাল জেলাসি" বা "মরবিড জেলাসি" নামে পরিচিত। এই রোগে কোনো প্রমাণ ছাড়াই ব্যক্তির মনে বদ্ধমূল ধারণা জন্মে যে তার সঙ্গী বা সঙ্গিনী অন্য কারো সাথে সম্পর্ক করছে। এবং এই সন্দেহের বশবর্তী হয়ে তারা নানারকম অস্বাভাবিক ও সামাজিকভাবে অগ্রহণযোগ্য আচরণ করতে থাকে। এটাকে ডিলুশনাল ব্যাধির একটি রূপ বলা যায়। এই রোগে নিম্নলিখিত আচরণ লক্ষ করা যায় :
"ওথেলো সিনড্রোম" নামটি শেকসপিয়রের নাটক "ওথেলোর" এক চরিত্রের নাম থেকে নেওয়া হয়েছে যে তার স্ত্রী ডেজডিমোনাকে মিথ্যা সন্দেহের বশবর্তী হয়ে হত্যা করেছিল। তবে কেউ কেউ দাবি করেন ওথেলো আসলে এই সিনড্রোমে আক্রান্ত ছিলেন না বরং তাকে মিথ্যা তথ্য দিয়ে বিভ্রান্ত করা হয়েছিল। 
মরবিড জেলাসি বা ওথেলো সিনড্রোমের সাথে সম্পর্কিত অনেক মনস্তাত্ত্বিক বিষয় রয়েছে। কিছু ব্যক্তি এটাকে চিত্তবিভ্রমের সাথে তুলনা করেন।
অবচেতনভাবে রোগীর চিত্তের কিছু পরিবর্তন ঘটে ফলে সে তার সঙ্গীর কর্মকাণ্ডকে সন্দেহের চোখে দেখে এবং ভুলভাবে ব্যাখ্যা করে। এটা শেষ পর্যন্ত এমন পর্যায়ে পৌঁছে যে সঙ্গীর বিশ্বাসঘাতকতার ব্যাপারে রোগীর মনে দৃঢ় প্রত্যয় জন্মে যায়।
কিছু মস্তিষ্কের রোগ এই ধরনের বিশ্বাসভঙ্গের চিত্তবিভ্রম ঘটাতে পারে বলে মনে করা হয় । বিজ্ঞানী কব ১৯৭৯ সালে দেখান যে সকল ধরনের সেরিব্রাল ইঞ্জুরি এই রোগ ঘটাতে পারে। যৌনশক্তি হ্রাস পাওয়ার সাথে ওথেলো সিনড্রোমের সম্পর্ক থাকতে পারে বলে মনে করা হয়। কব ১৯৭৯ সালে ঐসকল বৃদ্ধদের দৃষ্টি আকর্ষণ করেন যাদের ক্রমশ হ্রাসমান যৌনশক্তি অপেক্ষাকৃত অল্পবয়সী স্ত্রীর যৌনাকাঙ্ক্ষা মেটাতে অক্ষম।
অত্যন্ত আত্মবিশ্বাসহীন, অনির্ভয় ও শঙ্কিত ব্যক্তিরাই তাদের সঙ্গীদের ব্যাপারে বেশি উদ্বিগ্ন থাকে বা তাদের প্রতি সঙ্গীর দায়বদ্ধতা বা প্রতিশ্রুতির ব্যাপারে প্রশ্ন তুলে।
কেউ কেউ এমন ধারণা পোষণ করে যে ওথেলো সিনড্রোমের রোগীরা এরূপ সন্দেহ করতে পারে যে তাকে এমন ওষুধ বা পদার্থ খাওয়ানো হচ্ছে যা তাদের যৌনক্ষমতা কমিয়ে দিতে পারে।
ঠিক কতজন এই রোগে আক্রান্ত সে ব্যাপারে সঠিক উপাত্ত নেই তবে বর্তমানে এটিকে একটি বিরল রোগ মনে করা হয়। তবে এখনও অনেক চিকিৎসক এরকম রোগী পাচ্ছেন। পুরুষ ও নারী রোগীর মধ্যে নাটকীয় কিছু পার্থক্য পরিলক্ষিত হয়। পুরুষ রোগী নারীদের তুলনায় বেশি সহিংস প্রবন এবং নিজ হাত ব্যবহার করে আঘাত বা হত্যা করতে চায় অপরপক্ষে নারীরা ভোঁতা বস্তু ব্যবহার করে।
পুরুষরা তাদের প্রতিদ্বন্দ্বীর সামাজিক অবস্থান ও ধনসম্পদকে প্রধান হুমকি হিসেবে মনে করে। নারীরা তাদের প্রতিদ্বন্দ্বীর যৌবন ও শারিরীক আকর্ষণকে হুমকি হিসেবে মনে করে ঈর্ষা করে। 
পুরুষের ক্ষেত্রে এই রোগের প্রধান উদ্দীপক হচ্ছে দাম্পত্য বিশ্বাসভঙ্গ এবং নারীদের ক্ষেত্রে প্রধান উদ্দীপক হচ্ছে আবেগীয় বিশ্বাসভঙ্গতা। পুরুষের ক্ষেত্রে দেখা যায় যদি এই বিশ্বাসভঙ্গতা দূর করা না যায় তাহলে তারা আত্মহত্যা করতে পারে অথবা চূড়ান্ত পর্যায়ে সঙ্গিনীকে হত্যা পর্যন্ত করতে পারে। নারীদের ক্ষেত্রে আত্মরক্ষা ব্যতীত সঙ্গীকে খুন করার প্রবণতা কম।
এই রোগটি অন্যান্য অনেক রোগের সাথে সম্পর্কিত হতে পারে যেমন দীর্ঘদিনের মদ্যাসক্তি, অ্যালকোহল ভিন্ন অন্য বস্তু যথা মরফিন, কোকেন, অ্যামফিট্যামিন প্রভৃতির প্রতি আসক্তি । মস্তিষ্কের বিভিন্ন রোগ যেমন পার্কিনসন্স রোগ, হান্টিংটন্স রোগ ছাড়াও স্কিটসোফ্রিনিয়া, নিউরোসিস, অ্যাফেক্টিভ ডিস্টার্ব্যান্স বা ব্যক্তিত্ত্বের রোগ ইত্যাদির সাথে ওথেলো সিনড্রোমের সম্পর্ক থাকতে পারে
লবণ সত্যাগ্রহ স্মারক রেলওয়ে স্টেশন

লবণ সত্যাগ্রহ স্মারক রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি মগ্রাজপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১১ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৪৪ কি.মি. দূরে স্টেশনটি অবস্থিত।
লবণ সত্যাগ্রহ স্মারক রেলওয়ে স্টেশনটি পশ্চিমবঙ্গের নন্দকুমার দীঘা রোডের নিকট, মগ্রাজপুর তে অবস্থিত। স্টেশন কোড হল (এলএসজিএস)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি নন্দকুমার, দেশপ্রাণ এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়
সারাই বারেমান

সারাই বারেমান নিউজিল্যান্ডে জন্মগ্রহণকারী একজন ফুটবলার। তিনি এখন মহিলা ফুটবল অ্যাসোসিয়েশন এর প্রধান কর্মকর্তা। 
সারাই, খেলোয়াড় হিসেবে সাওমা ফুটবল টিমের হয়ে খেলতেন। তিনি সাওমা ফুটবল টিমের অর্থ উপদেষ্টা ছিলেন। ২০১১-১৪ সাল পর্যন্ত তিনি দলের প্রধান নির্বাহী কর্মকর্তা হিসেবে দায়িত্ব পালন করেন। ২০১৪ সালে সারাই ওসেনিয়া ফুটবল ফেডারেশনের অপারেশন ম্যানেজার নির্বাচিত হন। ২০১৬ পর্যন্ত ফিফার গঠিত কমিটিতে একমাত্র নারী সদস্য। সারাই ফিফা নেতৃত্বে অসাধারণ ভূমিকা রাখেন। পরের বছর তিনি প্রথম প্রধান মহিলা কর্মকর্তা হিসেবে নিয়োগ পান। ২০১৮ সালে সারাই "ফিফা অনূর্ধ্ব-২০ মহিলা বিশ্বকাপের ড্র পরিচালনা করেন" ।
সুমন পোখরেল

সুমন পোখরেল (সেপ্টেম্বর ২১, ১৯৬৭) নেপালের একজন কবি, অনুবাদক, নাট্যকার, গীতিকার এবং শিল্পী। নেপাল ও ভারতের বিশ্ববিদ্যালয়গুলো তাদের পাঠ্যসূচিতে তার কবিতা অন্তর্ভুক্ত করেছে।
সুমন পোখরেলই একমাত্র লেখক যিনি দুবার সার্ক সাহিত্য পুরস্কার পেয়েছেন। তিনি ২০১৩ এবং ২০১৫ সালে তার নিজের কবিতা এবং দক্ষিণ এশীয় অঞ্চলে সাধারণভাবে কবিতা এবং শিল্পে তার অবদানের জন্য এই পুরস্কার পেয়েছিলেন।
সুমন পোখরেল ২১ সেপ্টেম্বর, ১৯৬৭ সালে বিরাটনগরের মিলস অঞ্চলে মুকুন্দ প্রসাদ পোখরেল এবং ভক্ত দেবী পোখরেলের ঘরে জন্মগ্রহণ করেন।
সুমন পোখরেল পাঁচ বছর বয়স পর্যন্ত বিরাটনগরের একটি সরকারি মালিকানাধীন কিন্ডারগার্টেন বল মন্দিরে লেখাপড়া করেন। পোখরেল সাত বছর বয়সে তার পৈতৃক গ্রামে ধানকুটার কাচিদে চলে যান এবং সেখানে তার দাদীর কাছে বেড়ে ওঠেন। তাঁর পিতামহ বিদ্যানাথ পোখরেল ছিলেন একজন কবি ও রাজনীতিবিদ। নেপালি, হিন্দি এবং ধ্রুপদী সংস্কৃত সাহিত্যে ভরা তাঁর পিতামহের গ্রন্থাগারের প্রভাবে তিনি সাহিত্যের সাথে পরিচিত হন। বারো বছর বয়সে, তিনি তার পিতামাতার সাথে থাকার জন্য বিরাটনগরে ফিরে আসেন। পোখরেলকে তার পিতা বিভিন্ন পরামর্শ দিয়ে তৈরি করেছিলেন; তাঁর পিতা পেশায় একজন প্রকৌশলী এবং শিল্প ও সাহিত্যের প্রতি গভীর আগ্রহের সাথে একজন গ্রন্থপঞ্জী ছিলেন।
দেশপ্রাণ রেলওয়ে স্টেশন

দেশপ্রাণ রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি বাজকুল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৫৫ কি.মি. দূরে স্টেশনটি অবস্থিত।
দেশপ্রাণ রেলওয়ে স্টেশনটি পশ্চিমবঙ্গের কন্টাই নন্দকুমার রোড, বাজকুল তে অবস্থিত। স্টেশন কোড হল (ডিএসপিএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি লবণ সত্যাগ্রহ স্মারক, হেঁড়িয়া এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়
নালিনী জামেলা

নালিনী জামিলা ১৯৫৪ সালের ১৮ আগস্ট ভারতের থ্রিশূরের কাল্লুর গ্রামে জন্মগ্রহণ করেন। তিনি ফসল রোপণ ও ফসল কাটার ক্ষেত্রে কাজ করতেন। তার স্বামী মারা যাওয়ার আগ পর্যন্ত তিনি এই কাজ করতেন। তার স্বামী ক্যান্সারে মারা যান। তখন নালিনীর বয়স ছিলো মাত্র ২৪। ফলে তিনি অর্থ কষ্টে পড়েন। তার ছোট ছোট দুই বাচ্চাদের ভরণপোষণ করার কোন উপায় তার ছিলো না। রোশেচি নামে একজন পতিতা তাকে পতিতাবৃত্তির মাধ্যমে অর্থ উপার্জনের উপায় বলে। রোশেচি তাকে প্রথম যৌন খদ্দের যোগাড় করে দিয়েছিলেন। তিনি ছিলেন একজন সিনিয়র পুলিশ অফিসার। নালিনী তার সাথে ত্রিশূরের একটি গেস্টহাউজে যান। সেখানে বিভিন্ন রাজনৈতিক নেতা-কর্মীরা যাতায়াত করতেন। সকালে গেস্টহাউস ছেড়ে বাড়ি ফেরার সময় তাকে পুলিশ গ্রেফতার করে এবং মারধর করে।
নালিনী প্রায় সাত বছর বয়সে তৃতীয় শ্রেণীতে পড়ার পর বিদ্যালয় ত্যাগ করেন। ১৯৯০ এর দশকে তিনি কাল্লুর সরকারী বিদ্যালয়ে আবার পড়াশোনা শুরু করেন এবং দ্বাদশ শ্রেণী পর্যন্ত পড়াশোনা করেন।
২০০১ সালে তিনি সেক্স "ওয়ার্কারস ফোরাম অফ কেরালার" সমন্বয়কারী হন। তার নেতৃত্বে সংগঠনটি ছিন্নমূল যৌন কর্মীদের জন্য আন্দোলন শুরু করে। তাদের দুর্দশার দিকে সবার মনোযোগ আকর্ষণ করেন।
জামিলা পাঁচটি বেসরকারি সংস্থার সদস্য (এনজিও)। ব্যাঙ্গালোরের এইডস কাউন্সেলিংয়ের চতুর্থ বৈঠকে তিনি সরকারের প্রতি আহবান করেন যেন, সরকার কনডম বিতরণের পাশাপাশি যৌন কর্মী এবং তাদের সন্তানদের জন্য শিক্ষার ব্যবস্থা করেন।
২০০৫ সালে জামিলা আত্মজীবনীমূলক গ্রন্থ "Oru Lymgikathozhilaliyude Atmakatha" লিখেন, যার অর্থ একজন যৌনকর্মীর আত্মজীবনী। বইটি ১৩ হাজার কপি বিক্রি হয় এবং প্রকাশনার ১০০ দিনের মধ্যে ছয়বার সংস্করণ বের হয়। মালয়ালম ভাষায় লিখিত বইটি ২০০৭ সালে ইংরেজিতে অনুবাদ করেন জে.দেবিকা এবং পরবর্তী বছর সোফি বস্তাদ-ফোল্টজ বইটির ফরাসি অনুবাদ করেন। সমাজে বইটি ব্যাপক আন্দোলন সৃষ্টি করেছিলো। এর ফলে কেরালায় অনেক বিতর্ক ও সমাবেশ হয়। নারীবাদীরা বইটির বিরুদ্ধে কথা বলে। তাদের দাবী হলো এটি যৌনকাজকে গৌরবান্বিত করেছে। রক্ষণশীলরাও এর বিরোধীতা করে। তারা বলে বইটির বিষয় প্রকাশযোগ্য নয়।
২০১৮ সালে জামিলার দ্বিতীয় বই "রোমান্টিক এনকাউন্টারঅফ আ সেক্স ওয়ার্কার" প্রকাশিত হয়। বইটি ইংরেজিতে অনুবাদ করেন রেশমা ভারতদজ এবং গুজরাটি, বাংলা ও তামিল ভাষাতেও এর অনুবাদ করা হয়। ১৯৭০ এর দশক থেকে ২০০০ এর দশকের মোট আটটি গল্প ছিলো বইটিতে। এখানে তিনি ও তার যৌন খদ্দেরদের সাথে কীভাবে সম্পর্কযুক্ত ছিলেন তা বলেন।
সুপরিচিত চলচ্চিত্র পরিচালক সন্তোষ সিভানের ছোট ভাই সঞ্জীব সিভান ২০১৩ সালে জামিলার জীবন সম্পর্কে ২৮ মিনিটের একটি তথ্যচিত্র "সেক্স, লাইজ অ্যান্ড এ বুক তৈরি" করেছিলেন। এটি জাতিসংঘ উন্নয়ন কর্মসূচি (ইউএনডিপি) এবং পাবলিক সার্ভিস ব্রডকাস্টিং ট্রাস্টের যৌথ উদ্যোগে তৈরী হয়েছিল। জামিলাকে এই ছবিতে দেখা যায়।
সানা সৈয়দ

সানা সৈয়দ হলেন একজন ভারতীয় অভিনেত্রী যিনি এমটিভি ইন্ডিয়ার এমটিভি স্প্লিটসভিলা ৮ এ অংশগ্রহণের জন্য পরিচিত। তিনি বর্তমানে স্টার প্লাসে "দিব্য দৃষ্টি" ধারাবাহিকে দৃষ্টি চরিত্রে অভিনয় করছেন।
সানা সৈয়দ এমটিভি ইন্ডিয়ায় এমটিভি স্প্লিটসভিলা ৮ এ অংশগ্রহণের মাধ্যমে কর্মজীবন শুরু করেন। প্রতিযোগিতাটিতে তিনি রানার আপ হয়েছিলেন। সে বছরেই তিনি বিগ ম্যাজিক চ্যানেলে "বয়েজ উইল বি বয়েজ" ধারাবাহিকে অভিনয় করেন।
২০১৬ সালে তিনি স্টার প্লাসের "জানা না দিল সে দূর" ধারাবাহিকে অদিতি চরিত্রে অভিনয় করেন। ২০১৮ সালে তিনি স্টার ভারতের "পাপা বাই চান্স" ধারাবাহিকে অমৃত কাক্কার চরিত্রে অভিনয় করেন।
বর্তমানে তিনি স্টার প্লাসে "দিব্য দৃষ্টি" ধারাবাহিকে দৃষ্টি চরিত্রে অভিনয় করছেন।
ক্ষেতুপাড়া জমিদার বাড়ি

ক্ষেতুপাড়া জমিদার বাড়ি বাংলাদেশের পাবনা জেলার অন্তর্ভুক্ত সাঁথিয়া উপজেলায় অবস্থিত একটি জমিদার বাড়ি, যা স্থানীয়দের কাছে "বাবুর বাড়ি" নামে বেশ পরিচিত।
পাবনা জেলার সাঁথিয়া উপজেলার ক্ষেতুপাড়া ইউনিয়নের ক্ষেতুপাড়া গ্রামে ভারত থেতে আগত জমিদার নব কুমার রায় প্রায় তিনশত বছর আগে দশ বিঘা জমির উপর এই জমিদার বাড়িটি নির্মাণ করেন এবং মৃত্যুর আগ পর্যন্ত জমিদারী পরিচালনা করেন। তার মৃত্যুর পর দীর্ঘ ষাট বছর তার একমাত্র সন্তান পার্বতী চরণ রায় জমিদারী পরিচালনা করেন। পার্বতী চরণ রায়ের চার সন্তান ছিল। পার্বতী চরণ রায়ের মৃত্যুর পর তার তিন সন্তান ভারতে চলে যান। তবে তৃতীয় সন্তান শ্যামা চরণ রায় এখানেই থেকে যান এবং জমিদারীর দেখাশুনা করেন। এই জমিদার বংশের মধ্যে একমাত্র শ্যামা চরণ রায় সর্ব সাধারণের কাছে সমাজসেবক হিসেবে পরিচিত ছিলেন। তিনি তার।জমিদারীর সময় শিক্ষা প্রতিষ্ঠানের জন্য অনেক জায়গা দান করে গেছেন। তার মৃত্যুর পর এই বাড়ির মালিক হন তার পুত্র দীপক কুমার রায়। অর্থের অভাবে শেষ পর্যন্ত এই জমিদার বাড়ির শেষ জমিদার দীপক কুমার রায় এই জমিদার বাড়িটি বিক্রির সিদ্ধান্ত নেন। পরবর্তীতে বর্তমান সিরাজগঞ্জ জেলার শাহজাদপুরের সন্ধ্যা রাণী নামের একজন এই বাড়িটি ক্রয় করেন। বাড়িটি ক্রয় করার পর ১৯৩৮ সালে তিনি বাড়িটি সংস্কার করেন। বর্তমানে এই বাড়িটিতে সন্ধ্যা রাণীর বংশধররা বসবাস করছেন।
লোকজন বসবাস করলেও জমিদার বাড়িটি প্রায় ধ্বংসের মুখে। বাড়িটির বর্তমান বসবাসকারী মালিকরা অর্থের অভাবে বাড়িটি সংস্কার করতে পারছেন না।
ইন্দিরা ব্যানার্জি

বিচারপতি ইন্দিরা ব্যানার্জি হচ্ছেন বর্তমানে ভারতের সুপ্রীম কোর্টের বিচারক, ইতিহাসে ৮ম মহিলা বিচারক এবং বর্তমানে ভারতের সুপ্রিম কোর্টের ৩য় মহিলা বিচারপতি। ভারতের সুপ্রীম কোর্টের বিচারকের পদে উন্নীত হওয়ার আগে তিনি মাদ্রাজ উচ্চ আদালতের প্রধান বিচারপতি ছিলেন, তিনি দ্বিতীয় ভারতীয় নারী যিনি ভারতে এই পদে অবস্থান করেন।
ইন্দিরা ব্যানার্জি ২৪ সেপ্টেম্বর ১৯৫৭-এ জন্মগ্রহণ করেন। তিনি কলকাতার লরিটো হাউস-এ তার স্কুল জীবন সম্পূর্ণ করেন। তিনি প্রেসিডেন্সি কলেজ, কলকাতা এবং কলকাতা বিশ্ববিদ্যালয়ের কলেজ অফ ল-এ উচ্চশিক্ষা সম্পূর্ণ করেন।
তিনি ৫ জুলাই ১৯৮৫ এ আইনজীবী হিসাবে নথিভুক্ত হন এবং কলকাতা উচ্চ আদালত-এ নিয়োগের আগে অনুশীলন করেন।
৫ ফেব্রুয়ারি ২০০২-এ ইন্দিরা ব্যানার্জীকে কলকাতা উচ্চ আদালতে স্থায়ী বিচারক হিসেবে নিযুক্ত করা হয় এবং ৮ আগস্ট ২০১৬-এ দিল্লি উচ্চ আদালতে হস্তান্তর করা হয়। তিনি মাদ্রাজ উচ্চ আদালতে প্রধান বিচারপতি পদে উন্নীত হন এবং ২০১৭ সালের ৫ এপ্রিল দায়িত্ব গ্রহণ করেন।
বিচারপতি সঞ্জয় কিশান কুল ভারতের সুপ্রিম কোর্ট-এ নিয়োগ পাওয়ার পর তার স্থলে বিচারপতি ব্যানার্জী মাদ্রাজ উচ্চ আদালতে প্রধান বিচারপতি পদে আসীন হন। বিচারপতি কান্তা কুমারী ভাটনগরের পরে তিনিই চার্টার্ড হাই কোর্টের সর্বোচ্চ পদে আসীন হওয়া দ্বিতীয় মহিলা যিনি ১৯৯২ সালের জুন থেকে নভেম্বর পর্যন্ত আদালতের প্রধান ছিলেন।
জি. রোহিণী

জি. রোহিণী ছিলেন ভারতের দিল্লী উচ্চ আদালতের একজন প্রধান বিচারপতি। ২১ এপ্রিল, ২০১৪-এ, তিনি দিল্লি উচ্চ আদালতের প্রথম মহিলা প্রধান বিচারপতি হন। পূর্বে, তিনি অন্ধ্রপ্রদেশ উচ্চ আদালত এর বিচারক ছিলেন। তিনি ১৩-০৪-২০১৭ তারিখে দিল্লি হাইকোর্টের প্রধান বিচারপতির পদ থেকে অবসর গ্রহণ করেন বার্ধক্যজনিত কারণে। বিচারপতি গীতা মিত্তালকে তার জায়গায় ভারপ্রাপ্ত প্রধান বিচারপতি নিয়োগ করা হয়।
জি. রোহিণী ১৪ই এপ্রিল ১৯৫৫-এ বিশাখাপত্তনম, অন্ধ্রপ্রদেশ, ভারত-এ থেকে জন্মগ্রহণ করেন।
তিনি ওসমানিয়া বিশ্ববিদ্যালয়ে তার স্নাতক ডিগ্রী সম্পন্ন করেন, অন্ধ্র বিশ্ববিদ্যালয় আইন কলেজ, বিশাখাপত্তনম থেকে আইন অধ্যায়ন সম্পূর্ণ করেন। 
২০০১ সালে অন্ধ্রপ্রদেশ হাইকোর্টের বিচারক হিসাবে তিনি নিযুক্ত হন। তিনি পূর্বে মেয়ে শিশু এবং কর্মজীবি মহিলাদের সুরক্ষার মত বিষয়ে একজন অ্যাডভোকেট হিসাবে কাজ করেছেন। অন্ধ্রপ্রদেশ আইন পত্রিকার একজন সাংবাদিক ও নির্বাহী সম্পাদক হিসাবে তিনি আইনি সাংবাদিকতায় জড়িত ছিলেন।
অক্টোবর ২০১৭-এ, ভারতীয় সংবিধানের অনুচ্ছেদ ৩৪০-এর অধীনে ওবিসির উপ-শ্রেণিবিন্যাস পরীক্ষা করার জন্য ভারতের রাষ্ট্রপতি কর্তৃক রোহিণী নিযুক্ত হন। বৃহত্তর সামাজিক ন্যায়বিচার অর্জন এবং সকলের জন্য অন্তর্ভুক্ত করা, এবং বিশেষ করে অন্যান্য অনুন্নত সম্প্রদায়ের সদস্যদের জন্য এই সিদ্ধান্ত নেওয়া হয়
নিশিতা নির্মল মাহাত্রে

নিশিতা নির্মল মাহাত্রে ছিলেন ভারতের কলকাতা উচ্চ আদালতের ভারপ্রাপ্ত প্রধান বিচারপতি। তিনি ১ ডিসেম্বর ২০১৬-এ এই পদে নিযুক্ত হন এবং ১৮ই সেপ্টেম্বর ২০১৭ সালে কলকাতা উচ্চ আদালতের ভারপ্রাপ্ত প্রধান বিচারপতি পদেই অবসর গ্রহণ করেন। ভারপ্রাপ্ত প্রধান বিচারপতি মেয়াদকালে তিনি তৃণমূল কংগ্রেস নেতাদের বিরুদ্ধে উচ্চ-স্তরের স্টিং অপারেশনের পরিচালনা করেন যা জনপ্রিয়ভাবে নারাধা মামলা নামে অধিক পরিচিত এবং সে ক্ষেত্রে তিনি সিবিআই তদন্তের নির্দেশ দেন।
তিনি ২০ সেপ্টেম্বর, ১৯৫৫ সালে জন্মগ্রহণ করেন এবং পুনের সেন্ট মেরি স্কুল থেকে স্কুল জীবন সম্পন্ন করেন। মুম্বাইয়ের সোফিয়া কলেজ থেকে মাইক্রোবায়োলজিততে স্নাতক হন। মাহাত্রে মুম্বাইয়ের সরকারি আইন কলেজ থেকে আইনে স্নাতক ডিগ্রি লাভ করেন।
১০ নভেম্বর ১৯৭৮-এ তিনি মহারাষ্ট্র ও গোয়া বার কাউন্সিলের অ্যাডভোকেট হিসেবে মনোনীত হন। এর পরে তিনি বোম্বে উচ্চ আদালতে শিল্প-আদালত ও শ্রম আদালত, মোটর দুর্ঘটনা দাবি ট্রাইব্যুনালে অনুশীলন করেন। 
২৮শে মার্চ ২০০১-এ বোম্বেতে বিচার বিভাগের উচ্চ আদালতের অতিরিক্ত বিচারক হিসেবে শপথ গ্রহণ করেন। ২১শে মার্চ ২০০৩-এ তিনি বোম্বেতে বিচার বিভাগের উচ্চ আদালতের স্থায়ী বিচারক নিযুক্ত হন। মাহাত্রেকে কলকাতা উচ্চ আদালতে স্থানান্তর করা হয় (২৭ ডিসেম্বর ২০১১-এ বিজ্ঞপ্তি) এবং ৬ই জানুয়ারী ২০১২-এ এই আদালতের বিচারক হিসাবে শপথ গ্রহণ করেন।
প্রধান বিচারপতি গিরিশচন্দ্র গুপ্ত অবসর নেওয়ার পর ১ ডিসেম্বরে ২০১৬ সালে কলকাতা হাইকোর্টের ভারপ্রাপ্ত প্রধান বিচারপতি নিযুক্ত হন তিনি।
পুষ্পিতা পপি

পুষ্পিতা পপি হচ্ছেন একজন বাংলাদেশী মডেল ও অভিনেত্রী। ২০১৪ সালে মনতাজুর রহমান আকবর পরিচালিত "আগে যদি জানতাম তুই হবি পর" চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।
পুষ্পিতা পপি চাঁদপুরের পশ্চিম হাটিলা ইউনিয়নের নিশ্চিন্তপুর গ্রামে জন্মগ্রহণ করেন। তার বাবা নুরুল হক, হচ্ছেন সুহিলপুর ফাজিল মাদ্রাসার একজন শিক্ষক। তার শৈশবকাল কেটেছে নানার বাড়িতে, সেখানে সুহিলপুর উচ্চ বিদ্যালয় থেকে উচ্চমাধ্যমিক উত্তীর্ণ হন তিনি। দুই ভাই ও তিন বোনের মধ্যে তিনি সবার বড়।
পুষ্পিতা পপি ২০১৪ সালে মনতাজুর রহমান আকবর পরিচালিত "আগে যদি জানতাম তুই হবি পর" চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে। যদিও তার অভিনীত প্রথম চলচ্চিত্র একই পরিচালকের "তোমাকে ভালোবেসে আমি দিওয়ানা", যা এখনো নির্মাণাধীন। পরবর্তীতে তিনি আরো একাধিক চলচ্চিত্রে অভিনয় করেন।
রুমা পাল

বিচারপতি রুমা পাল (জন্ম ৩রা জুন ১৯৪১) ৩রা জুন ২০০৬ -এ অবসর গ্রহণ পর্যন্ত ভারতের সুপ্রিম কোর্ট-এর একজন বিচারক ছিলেন।
তিনি অক্সফোর্ডের সেন্ট অ্যান্স কলেজ থেকে বি.সি.এল ডিগ্রি অর্জন করেন এবং কলকাতা উচ্চ আদালতে বেসামরিক, রাজস্ব, শ্রম ও সাংবিধানিক বিষয়ে ১৯৬৮ সালে অনুশীলন শুরু করেন। তার স্বামী সামাদিত্য পাল কলকাতার একজন সুপরিচিত ব্যারিস্টার।
একজন আইনজীবী হিসাবে দীর্ঘসময় এবং বিশিষ্ট কর্মজীবনের পরে, তিনি ৬ই আগস্ট ১৯৯০ সালে কলকাতা উচ্চ আদালতে বিচারক নিযুক্ত হন। ২৮ জানুয়ারি ২০০০-এ আদালতের সুবর্ণজয়ন্তীর দিনটিতে তিনি ভারতের সুপ্রিম কোর্টে মনোনীত হন। বিচারপতি পাল বিখ্যাত কিছু মামলায় অনেক গুরুত্বপূর্ণ সিদ্ধান্ত গ্রহণ করেছেন। তিনি মানবাধিকার বিষয়ক একটি সংখ্যায় লিখেছেন। তিনি "নারী বিচারকদের আন্তর্জাতিক ফোরাম" এর সদস্যও।
পাল অধ্যাপক এম পি জৈন কর্তৃক ভারতীয় সাংবিধানিক আইনের বিখ্যাত বই সহ আইনি গবেষণার জন্য অনেক পাঠ্যপুস্তক সম্পাদনা করেন, যা নেতৃস্থানীয় পুস্তক হিসাবে বিবেচিত হয়। তিনি সিকিম বিশ্ববিদ্যালয়ের চ্যান্সেলর হন এবং আইনি বৈচিত্র্যের অলাভজনক প্রতিষ্ঠান ইন্ক্রিসিং ডাইভারসিটি বাই ইন্ক্রিসিং এক্সেস-এর ট্রাস্টিদের একজন।
রেনুকা সিনহা

রেনুকা সিনহা (১৯৪৯-২০১৬) একজন ভারতীয় রাজনীতিবিদ ছিলেন, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন।
রেনুকা সিনহা ১৯৪৯ সালের ৫ মার্চ জন্মগ্রহণ করেন। তিনি কলকাতা বিশ্ববিদ্যালয় থেকে স্নাতক ডিগ্রি অর্জন করেছেন।
২০১৪ সালে ভারতীয় লোকসভা নির্বাচনে তাকে কোচবিহার থেকে মনোনয়ন দেয় সর্বভারতীয় তৃণমূল কংগ্রেস। নির্বাচনে তিনি দীপক কুমার রায়কে পরাজিত করে বিজয়ী হন। নির্বাচনে তিনি পেয়েছিলেন ৫,২৬,৪৯৯ ভোট, যা ছিল প্রদত্ত ভোটের ৩৯.৫১%। তার নিকটতম প্রতিদ্বন্দ্বী ফরোয়ার্ড ব্লকের দীপক কুমার রায় পেয়েছিলেন ৪,৩৯,৩৯৩ ভোট, যা ছিল প্রদত্ত ভোটের ৩২.৯৮%।
২০১৬ সালের ১৭ আগস্ট তিনি হৃদযন্ত্রের ক্রিয়া বন্ধ হয়ে মৃত্যুবরণ করেন। তার মৃত্যুর পর হওয়া উপনির্বাচনে সর্বভারতীয় তৃণমূল কংগ্রেসের পার্থপ্রতিম রায় কোচবিহারের লোকসভা সদস্য হিসেবে নির্বাচিত হয়েছিলেন।
আন্তর্জাতিক মহিলা ক্লাব চ্যাম্পিয়নশিপ

আন্তর্জাতিক মহিলা ক্লাব চ্যাম্পিয়নশিপ (পূর্ব নাম মডকাস্ট কাপ, নেসলে কাপ) আন্তজার্তিক ফুটবল অ্যাসোসিয়েশন এর নকআউট প্রতিযোগিতা। এটি জাপান ফুটবল অ্যাসোসিয়েশন এবং নেদেসিকো লীগ কর্তৃক আযোজিত। প্রথম আসরটি ২০১২ সালে জাপানে অনুষ্ঠিত হয়।
মোট সম্মাননা $১০০,০০০। জয়ী দল সম্মাননা হিসেবে $৬০,০০০ পেয়ে থাকেন।
সোনিয়া গোকানি

সোনিয়া জি. গোকানি হচ্ছেন ১৭ই ফেব্রুয়ারি ২০১১ থেকে ভারতের গুজরাত উচ্চ আদালতে দায়িত্ব পালনকারী একজন মহিলা বিচারক।
সোনিয়া গোকানি ২৬ই ফেব্রুয়ারি ১৯৬১ জামনগর,গুজরাত, ভারত-এ জন্মগ্রহণ করেন। তিনি জীবার্ণুবিজ্ঞানে বি. এসসি. পাশ করেন এবং পরে এলএলবি ও এলএলএম সম্পূর্ণ করেন।
তিনি জামনগরের কে.পি. শাহ আইন কলেজে পার্ট-টাইম প্রভাষক হিসেবে কাজ করেন। তিনি পাঁচ বছরের জন্য জেলা ভোক্তা বিরোধ নিষ্পত্তি ফোরামের সদস্য হিসাবে দায়িত্ব পালন করেন।
১৯৯৫ সালের ১০ই জুলাই তিনি আহমেদাবাদের সিটি সিভিল অ্যান্ড সেশন কোর্টের বিচারক হিসাবে যোগ দেন। ২০০৩ থেকে ২০০৮ সাল পর্যন্ত তিনি গুজরাতের সন্ত্রাস বিরোধী আইনের অধীনে বিশেষ আদালতের বিচারক হিসেবে কাজ করেন। তিনি সেন্ট্রাল ব্যুরো অফ ইনভেস্টিগেশন এর বিশেষ আদালতের বিচারক হিসাবেও কাজ করেছেন।
২০০৮-এ তিনি গুজরাত উচ্চ আদালতের নিয়োগ বিভাগের রেজিস্ট্রার হিসেবে নিযুক্ত হন। পরে তিনি তথ্য প্রযুক্তি ও অবকাঠামো বিভাগের রেজিস্ট্রার হিসেবে দেড় বছর ধরে কাজ করেন। তিনি গুজরাত স্টেট জুডিশিয়াল একাডেমিতেও পড়াতেন। ১৭ই ফেব্রুয়ারি ২০১১-এ তিনি গুজরাত উচ্চ আদালতের অতিরিক্ত বিচারক হিসাবে নিযুক্ত হন এবং ২৮শে জানুয়ারী ২০১৩-এ স্থায়ী বিচারক হন।
হারসা এন. দেবানী

হারসা এন. দেবানী (জন্ম ২৭শে মার্চ ১৯৫৮) হচ্ছেন ৮ই অক্টোবর ২০০৪ থেকে ভারতের গুজরাত উচ্চ আদালতের একজন বিচারক।
হারসা এন. দেবানী জন্মগ্রহণ করেন ১৯৫৮ সালের ২৭শে মার্চ কুনকাভভ, আমরেলি জেলা, গুজরাত-তে। তিনি প্রকাশ উচ্চ মাধ্যমিক বিদ্যালয়, আহমেদাবাদ; কনভেন্ট লিটল ফ্লাওয়ার স্কুল, ডিব্রুগড়, আসাম; এবং লোরিতো কনভেন্ট, রাঁচি থেকে তার মাধ্যমিক স্কুল শিক্ষা সম্পন্ন করেন। এম.জি. বিজ্ঞান ইনস্টিটিউট, আহমেদাবাদ থেকে জীবার্ণুবিজ্ঞানে বি. এসসি.; গুজরাত বিশ্ববিদ্যালয়-এর বিজ্ঞান স্কুল থেকে জীবার্ণুবিজ্ঞানে এম. এসসি.; এবং স্যার এল.এ. শাহ আইন কলেজ, আহমেদাবাদ থেকে এলএল.বি. পাশ করেন।
১০ই জুলাই ১৯৯২ সালে তিনি একজন আইনজীবী হিসেবে তার কর্মজীবন শুরু করেন। ৮ই অক্টোবর ২০০৪-এ গুজরাত উচ্চ আদালতে অতিরিক্ত বিচারক এবং পরবর্তীতে ৯ই আগস্ট ২০০৭-এ স্থায়ী বিচারক হিসাবে তিনি নিযুক্ত হন।
২০০২-এর নারোদা পাটিয়া গণহত্যা মামলায় আপিলের রায় শুনানো দুই বিচারকের মধ্যে তিনি একজন ছিলেন।
বারুহাস ইউনিয়ন

<mapframe latitude="24.467463" longitude="89.289129" zoom="14" width="200" height="100"/>
বারুহাস বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।
ধারণা করা হয় উপমহাদেশে মুসলিম শাসনামলে এই অঞ্চলের আবিষ্কার হয়। তখন এই অঞ্চলে মধ্যপ্রাচ্য থেকে অনেক সাধু সন্ন্যাসীর আগমন ঘটে।
মোঘল সম্রাট আকবরের শাসনামলে বারুহাস গ্রামে শাহ ইমাম (রহ) আসেন এবং পরবর্তী মোঘল সম্রাট জাহাঙ্গীর সরেজমিনে বাংলা পরিদর্শনে আসেন। এ সময় তিনি বারুহাস গ্রামের শাহ ইমাম (রহ)-এর সাথে সাক্ষাৎ করেন। শাহ ইমামকে সম্রাট জাহাঙ্গীর বারুহাস গ্রামে কয়েকটি পাকাঘর এবং একটি পুকুর খনন করে দিয়েছিলেন। যা ইমাম বাড়ি নামে পরিচিত।
এভাবেই প্রাকৃতিক সৌন্দর্য এবং উর্বর কৃষিভূমি থাকায় আরবীয় বাণিজ্যের সাথে চলনবিলের সংযোগ ঘটে।
প্রায় ৪০০বছর পূর্বে চলনবিল এলাকার ভদ্রাবতী নদীর পাড়ে সনাতন বসতির এই অঞ্চলে ইয়েমেন থেকে আগত শেখগন প্রথম মুসলিম বসতি স্থাপন করেন।পরবর্তীতে নায়েব শেখ বাহারউদ্দিন বা "বারু শেখ" এর নামানুসারে এই অঞ্চলের নাম হয় "বারুহাস"।
লোকমুখে শোনা যায় রানী ভবানীর শাসনের হাত থেকেও শেখগন এই অঞ্চল রক্ষা করেছিলেন যাতে রানীর শাসন ভদ্রাবতীর ওপারে পশ্চিমে নাটোর পর্যন্তই সীমাবদ্ধ থাকে।
ব্রিটিশ শাসনামলে তাদের প্রস্তাব প্রত্যাখ্যান করা বিদ্রোহী শেখদের অপসারন করে দেলোয়ার খান চৌধুরীকে মহালের জমিদার নিযুক্ত করেন।
ইমাম বাড়ি, বারুহাসের জমিদার বাড়ি ও বেহুলার কুয়া সহ অনেক ইতিহাসের সাক্ষী এই বারুহাস।
১ বারুহাস ইমাম বাড়ি
এখানে দুই রকম কথা প্রচলিত আছে।
উপরে বর্ণিত একটা
আরেকটা এরকম
সম্রাট আকবরের রাজত্ব কালে কাগমারীর দরবেশ হযরত শাহ জালাল (রঃ) এবং তার মামা শাহানশাহ হযরত বাবা আদম (রঃ) কাশ্মিরী এ অঞ্চলে আগমন ও ইসলাম প্রচার করেন। তাঁদের জীবনীতেই বিশাল জলধির মধ্যে চর জাতীয় প্রাচীন ভূমির উল্লেখ পাওয়া যায়। অনুরূপভাবে শাহজাদপুরে হযরত শাহদৌলা মখদুম (রঃ), সিরাজগঞ্জে হযরত শাহ সিরাজউদ্দিন, নওগাঁতে দাদাপীর, রাজশাহী জেলার বাঘাতে শাহাদৌলা জামী দানেশমন্দ (রঃ) এবং চর মধ্যাহ্ন দ্বীপে বারুহাস ইমামবাড়ী পীর সাহেবের আগমন ঘটে।
অরেকমতে,  (ইমাম বাড়া)
চলনবিলের ঐতিহ্যবাহী বারুহাস ইমাম বাড়া কালের সাক্ষী। প্রায় সাড়ে তিন'শ বছর আগে হাসান-হোসেন(রাঃ) স্মরণে শিয়া সম্প্রদায় ভবন দুটি নির্মাণ করেন। এখানে নামাজ আদায় এবং মিলাদ মাহফিলের ব্যাবস্থা থাকে। হোসেনি দালান বাংলাদেশের প্রথম ইমাম বাড়া। মোগল আমলে শাহসুজার নৌ সেনাপতি মীর মুরাদ ১৬৪২ খ্রিস্টাব্দে এটি নির্মাণ করে। হোসেনি দালান নির্মাণের পর থেকে শিয়া সম্প্রদায় দেশের বিভিন্ন স্থানে ছোট বড় অনেক ইমাম বাড়া নির্মাণ শুরু করে। তার একটা নিদর্শন চলবিলের চরমধ্যান্ন দ্বীপে এই ইমাম বাড়া। আশে পাশের অন্নান্য দ্বীপের ইমাম সাহেব এখানে এসে ধর্মীয় আলোচনা করতেন। পরে চরমধ্যান্ন দ্বীপ নাম পরিবর্তন করে এ গ্রামের নাম রাখা হয় বারুহাস। সবার মুখে এই স্থাপনা এখন বারুহাস ইমাম বাড়ি নামে সুপরিচিত।
২ বারুহাস জমিদার বাড়ি
৩ বেহুলার কূপ
সারিতা রাই

সারিতা রাই হলেন একজন ভারতীয় রাজনীতিবিদ, যিনি গোর্খা জনমুক্তি মোর্চার রাজনীতির সাথে যুক্ত। তিনি পশ্চিমবঙ্গ বিধানসভায় কালিম্পং বিধানসভা কেন্দ্রের বিধায়ক হিসেবে দায়িত্ব পালন করছেন।
পেশায় শিক্ষক সারিতা রাই সেন্ট জর্জেস বিদ্যালয়ে নেপালি ভাষা পড়াতেন। ২০১৬ সালে পশ্চিমবঙ্গ বিধানসভা নির্বাচনে তাকে কালিম্পং বিধানসভা কেন্দ্র থেকে মনোনয়ন দেয় গোর্খাল্যান্ড রাজ্যের দাবিতে আন্দোলন করা আসা রাজনৈতিক দল গোর্খা জনমুক্তি মোর্চা। নির্বাচনে তিনি ৬৭,৬৯৩ ভোট পেয়ে ২০০৭ সালে প্রতিষ্ঠিত রাজনৈতিক দলটিকে কালিম্পং আসনটি উপহার দেন। তিনি নির্বাচনে প্রদত্ত ভোটের ৪৯.০৫% ভোট পেয়েছিলেন। তার নিকটতম প্রতিদ্বন্দ্বী কালিম্পংয়ের তৎকালীন বিধায়ক হারকা বাহাদুর ছেত্রী পেয়েছিলেন ৫৬,২৬২ ভোট, যা ছিল প্রদত্ত ভোটের ৪০.৭৭%।
টি. মিনা কুমারী

টি.মিনা কুমারী (জন্ম ১৯৫১) ভারতের একজন অবসরপ্রাপ্ত উচ্চ আদালতের বিচারক। তিনি মেঘালয় উচ্চ আদালত-এর প্রথম প্রধান বিচারপতি ছিলেন। তিনি পূর্বে অন্ধ্রপ্রদেশ উচ্চ আদালত এবং পাটনা উচ্চ আদালত এর বিচারক হিসাবে দায়িত্ব পালন করেন।
তিনি ওসমানিয়া বিশ্ববিদ্যালয়, হায়দ্রাবাদ, অন্ধ্রপ্রদেশ থেকে তার আইন ডিগ্রী সম্পন্ন করেন। তিনি মৃত বেহালাবাদক পদ্মশ্রী ভেঙ্কটাস্বাোয়ামী নাইডুর নাতনী।
২০১৩ সালে তিনি মেঘালয়ের প্রথম প্রধান বিচারপতি হিসেবে নিয়োগ পেয়েছিলেন, তিনি বলেন, তার প্রথম অগ্রাধিকার হবে রাজ্যে ফাস্ট ট্র্যাক আদালত স্থাপন করা, পাশাপাশি অঞ্চলের সমস্যাগুলি বোঝা এবং মুলতুবি মামলার নিষ্পত্তি করা। যাইহোক, তিনি মাত্র পাঁচ মাস এই পদে ছিলেন। ২০১৩ সালের আগস্ট মাসে মেঘালয়ের প্রধান বিচারপতি হিসাবে অবসর গ্রহণের পর তাকে ২০১৪ সালের ডিসেম্বরে তামিলনাড়ু রাজ্য মানবাধিকার কমিশনের চেয়ারপারসন নিযুক্ত করা হয়। পদটি ২০১১ সাল থেকে খালি ছিল।
অন্ধ্রপ্রদেশ উচ্চ আদালতে বিচারক হিসেবে কাজ করার সময় ২০১০-এ তিনি সাত বিচারকের বেঞ্চের সদস্য হিসাবে টি. মুরালিধর রাও বনাম অন্ধ্র প্রদেশ রাজ্য মামলাটির সাথে যুক্ত ছিলেন। মামলাটি ছিল ধর্ম ভিত্তিক রিজার্ভেশন নিয়ে, বিশেষ করে অনুন্নত শ্রেণীর মুসলমানদের জন্য রিজার্ভেশন সম্পর্কিত। সংখ্যাগরিষ্ঠ দৃষ্টিভঙ্গির সাথে একমত হওয়ার পর, কোটা বাদ দিয়ে দেওয়ার পর, বিচারপতি টি. মিনা কুমারী আলাদা রায় প্রকাশ করেন।
প্রতিমা মণ্ডল

প্রতিমা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৪ সাল থেকে তিনি জয়নগর লোকসভা কেন্দ্রের সাংসদ হিসেবে দায়িত্ব পালন করছেন।
প্রতিমা মণ্ডল ১৯৬৬ সালের ১৬ই ফেব্রুয়ারি কলকাতার এক বাঙালি হিন্দু পরিবারে জন্মগ্রহণ করেন। তিনি সর্বভারতীয় তৃণমূল কংগ্রেসের রাজনীতিবিদ গোবিন্দ চন্দ্র নস্করের কন্যা। তিনি কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেছেন। রাজনীতিতে আসার পূর্বে তিনি পশ্চিমবঙ্গ সিভিল সার্ভিসে কর্মরত ছিলেন।
২০১৪ সালের লোকসভা নির্বাচনে
তাকে জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি ৪,৯৪,৭৪৬ ভোট পেয়ে নির্বাচিত হয়েছিলেন, যা ছিল প্রদত্ত ভোটের ৪১.৭১%। তার নিকটতম প্রতিদ্বন্দ্বী বিপ্লবী সমাজতন্ত্রী দলের সুভাষ নস্কর পেয়েছিলেন ৩,৮৬,৩৬২ ভোট, যা ছিল প্রদত্ত ভোটের ৩২.৫৮%।
২০১৯ সালের লোকসভা নির্বাচনে তাকে পুনরায় জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি আবারো বিজয়ী হন।
নাসিরা ইকবাল

বিচারপতি নাসিরা জাবিদ ইকবাল ( হচ্ছেন একজন পাকিস্তানি বিচারক এবং আইনের অধ্যাপক যিনি ১৯৯৪ থেকে ২০০২ সাল পর্যন্ত লাহোর উচ্চ আদালত এর বিচারক হিসাবে দায়িত্ব পালন করেন।
নাসিরা ইকবাল পাঞ্জাব বিশ্ববিদ্যালয় থেকে মেধা সম্পদ আইনে ডিগ্রি অর্জন করেছেন, হার্ভার্ড ল স্কুল থেকে আইনে মাস্টার্স ডিগ্রি, এবং পাঞ্জাব বিশ্ববিদ্যালয় থেকেও আইনে মাস্টার্স ডিগ্রি লাভ করেছেন। একজন আইনি পণ্ডিত হিসেবে, তিনি সারা বিশ্বে বক্তৃতা দিয়েছেন এবং বিভিন্ন আন্তর্জাতিক ফোরামে পাকিস্তানকে প্রতিনিধিত্ব করেছেন।
তিনি লাহোর উচ্চ আদালতে নিযুক্ত প্রথম পাঁচজন নারীর একজন ছিলেন, যেখানে তিনি ১৯৯৪ থেকে ২০০২ সাল পর্যন্ত বিচারক হিসাবে দায়িত্ব পালন করেন। তিনি পাকিস্তানের সংশ্লিষ্ট নাগরিক সমাজ (সিসিপি) কর্মী দলের সভাপতি। অন্যান্য সম্মাননার মধ্যে তিনি পেয়েছেন ২০০৬ সালে নারী অধিকারের ফাতিমা জিন্নাহ পদক, ২০০৭ সালে বর্ষসেরা নারী তারকা পুরস্কার এবং ২০১১ সালে বিস্ময় নারী পুরস্কার।
ইকবাল পাকিস্তান সুপ্রিম কোর্ট বার অ্যাসোসিয়েশন, পাকিস্তানের আইন ও বিচার কমিশন, এবং জেনেভায় মানবাধিকার কমিশনের পাকিস্তানি প্রতিনিধিদলের সদস্য। তিনি লাহোর হাই কোর্ট বার এসোসিয়েশন এর সাবেক সভাপতিও। বর্তমানে, পাকিস্তানের জনস্বার্থ আইন সমিতি-এ (পিআইএলএপি) তিনি নির্বাহী কমিটির সদস্য; লাহোর আন্তর্জাতিক মহিলা ক্লাব , এবং সর্ব পাকিস্তান মহিলা সমিতি, পাঞ্জাব এর সম্মানিত আইন উপদেষ্টা; ট্রান্সপারেন্সি ইন্টারন্যাশনাল এর ট্রাস্টি; এবং পাকিস্তান মহিলা আইনজীবী সমিতির সদস্য।
পাকিস্তানের সুপ্রিম কোর্টের সদস্য, লাহোর উচ্চ আদালতের সাবেক প্রধান বিচারপতি এবং ও কবি ও দার্শনিক আল্লামা মুহাম্মদ ইকবালের পুত্র জাবিদ ইকবাল তার স্বামী।
রাজিয়া বানু

রাজিয়া বানু (২৪ জুন ১৯২৬ - ১০ মে ১৯৯৮) একজন বাংলাদেশি রাজনীতিবিদ ছিলেন। তিনি বাংলাদেশের সংবিধান রচনা কমিটির একমাত্র নারী সদস্য। ছিলেন প্রথম জাতীয় সংসদের সংরক্ষিত মহিলা আসনের (আসন-৪) সংসদ সদস্য।
এর আগে তিনি পূর্ব পাকিস্তান জাতীয় পরিষদের সংরক্ষিত নারী আসনের ৭ থেকে মনোনীত সদস্য ছিলেন। তিনি ১৯৫৪ সালে পূর্ব পাকিস্তান আইন পরিষদের সদস্য নির্বাচিত ছিলেন। ১৯৫৮ সাল পর্যন্ত তিনি ছিলেন পূর্ব পাকিস্তান আইন পরিষদের শিক্ষা বিষয়ক সংসদীয় সচিব।
১৯৭০ সালে তিনি পাকিস্তান জাতীয় পরিষদে আওয়ামী লীগের সংরক্ষিত নারি আসনের এমএনএ ছিলেন।
তিনি শেরে-এ-বাংলা এ কে ফজলুল হকের নাতনি।
রাজিয়া বানু ২৪ জুন ১৯২৬ সালে তৎকালীন ব্রিটিশ ভারতের কলকাতায় করেন।
তার পিতার নাম এএইচএম ওয়াজীর আলী এবং দাদার নাম বৈয়ম মিঞা। তার বাবা প্রথম বাঙালি মুসলমান এসডিও ওয়াজীর আলী ছিলেন শেরে বাংলার ভাগ্নে ও জামাতা।
তার মা নাফিসা বেগম ছিলেন বাংলার সাবেক প্রধানমন্ত্রী আবুল কাশেম ফজলুল হকের মেয়ে এবং রাজনীতিবিদ আবুল কালাম ফায়জুল হকের বোন।
রাজিয়া ১৯৪৩ সালে সৈয়দ মাহবুবুর রহমানকে (জ: ১৯১০ — মৃ: ৭ জুন ১৯৭৯) বিয়ে করেন। মাহবুব তৎকালীন পাকিস্তান জাতীয় পরিষদের যুগ্ম সচিব ও বাংলাদেশের প্রথম জাতীয় সংসদের সচিব ছিলেন। ১৯৭৪ সালে অবসরে যান। এই দম্পতির দুই মেয়ে এবং তিন ছেলে। তারা হলেন ১. নাসরিন রহমান, ২. সৈয়দ আমিনুর রহমান (মৃত্যু ১৯৭৮), ৩. সৈয়দ আনিসুর রহমান, ৪. সৈয়দ জহির রহমান, ৫. তাসনিম করিম বেবী।
রাজিয়া বানুর শিক্ষা জীবন শুরু কলকাতায় লেডি ব্র্যাবোর্ন কলেজ থেকে উচ্চ মাধ্যমিক পাস করে রাজিয়া বানু আশুতোষ কলেজ থেকে বি.এ (অনার্স) পাশ করেন। তিনি ঢাকা বিশ্ববিদ্যালয়ের আইনে বিভাগে ভর্তি হয়েছিলেন।
রাজিয়া বানু ১৯৫৪ সালে কৃষক শ্রমিক পার্টির সদস্য হিসেবে পূর্ব পাকিস্তান আইন পরিষদের সদস্য হন। এ সময় তিনি ১৯৫৮ সাল পর্যন্ত পূর্ব পাকিস্তান আইন পরিষদের শিক্ষা বিষয়ক সংসদীয় সচিব ছিলেন।
পরবর্তীতে তিনি আওয়ামী লীগে যোগ দেন।
১৯৭০ সালের নির্বাচনে পাকিস্তান জাতীয় পরিষদে পূর্ব পাকিস্তানের নারীদের জন্য যে সাতটি সংরক্ষিত আসনে আওয়ামী লীগের ৭ জন এমএনএ নির্বাচিত হন, রাজিয়া বানু তাদের একজন।
১১ এপ্রিল ১৯৭২ সালে বাংলাদেশের সংবিধান প্রণয়নের উদ্দেশ্যে কামাল হোসেনকে সভাপতি করে ৩৪ সদস্যের একটি কমিটি গঠন করা হয়, সেটাতে একমাত্র নারী সদস্য ছিলেন তিনি।
১৯৭৩ সালের প্রথম জাতীয় সংসদে তিনি সংরক্ষিত মহিলা আসন ৪ থকে সংসদ সদস্য মনোনীত হন। ১৯৭৪ সালের পরে তিনি আর রাজনীতিতে সক্রিয় ছিলেন না।
রাজিয়া বানু ১০ মে ১৯৯৮ সালে গুলশানের কার্ডিও কেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে দাফন করা হয় বনানী কবরস্থানে সমাহিত করা হয়।